રથયાત્રા વાજતેગાજતે નીકળે ત્યારે કોમી એખલાસનું ઇતિહાસનું પાનું ખોલવું પડે છે. 70 વર્ષ પહેલાં અમદાવાદની રથયાત્રા અને સદ્ભાવનાની યાદ તાજી થાય છે. જેમાં ભાઈચારો, એકતા અને શાંતિ માટે હિન્દુ-મુસ્લિમ ભાઈબંધ વસંતરાવ હેગિસ્ટે અને રજબઅલી લાખાણીએ બીજા માટે થઈને પોતાનો જાન ન્યોછાવર કર્યો હતો. અમદાવાદ પોલીસે બે મિત્રોની યાદમાં બંધુત્વ સ્મારક બનાવીને ચિરંજીવ રાખવાનો પ્રયાસ કર્યો છે.